ఆటగా ఉందా ఏంటి?
హ్యారియట్, అలా గోల చేయకు.
ఇది వంకాయ రంగులో ఘోరంగా ఉంది.
మామూలుగా అయితే షాపింగ్ చేయడానికి బదులు గడ్డి తినడానికైనా సిద్ధమయ్యే దానిని,
కానీ మా అమ్మ కొత్త కోటు కొనుక్కోకపోతే, అసలు కోటే ఉండదు అన్నది.
ఎముకలు కోరికే చలికి వణుకుతూ ఉండడం నాకు ఇష్టం లేదు కాబట్టి...
మీకు అర్థమైంది కదా.
వంకాయ లాగా ఉన్నాను.
అదేం కాదు, వంకాయ నీలా గోల చేయదు.
తరువాతది వేసుకుని చూడు.
అరె ఛ!
చెత్త జిప్!
లోపల ఏమీ సమస్య లేదు కదా?
తననే అడగొచ్చు కదా?
చెత్త కోటు, నన్ను వదిలిపెట్టు.
ఓహ్, నేను జోక్యం చేసుకోకపోవడం మంచిది.
ఇది నన్ను చంపేసేలా ఉంది.
నేను నీకు సాయం చేయగలనేమో చూద్దాం.
చివరికి దాన్ని చూసే వరకూ నాకిక కోటు దొరకదనే అనిపించింది.
కలర్: నేవీ బ్లూ. స్టైల్: పీకోట్. సైజు: పిల్లల మీడియం
ఇది సరిగ్గా సరిపోయింది!
దీన్ని వేసుకోవడం వల్ల ఎన్నో రహస్యాలు
బయటికి వస్తాయనీ, గొడవలు జరుగుతాయనీ
రెండు భావాల మధ్య తీవ్రమైన పోటీ జరుగుతుందని నేను ఊహించలేదు.
స్వేచ్ఛ మరియు నిరంకుశత్వాల మధ్య పోటీ.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
"కోటు కోసం ఓటు"
లూయిస్ ఫిట్జ్ హ్యూ రచనపై ఆధారపడింది
నా కొత్త కోటు వేసుకోవడం మొదలుపెట్టబోయే ముందు,
మీకు నా పాత కోటును పరిచయం చేయాలనుకుంటున్నాను.
లోకల్ ట్రైన్లో శాంతిని సూచించే ఈ బటన్ దొరికింది. పురుగు కొట్టేసిన చిల్లును దాంతో మూసేశాను.
ఒకసారి సెంట్రల్ పార్కులో తప్పిపోయాను.
అప్పుడే కోటు ఇక్కడ పాడయింది.
మరకల్లో ఎక్కువ శాతం ఆవాల పేస్టు కారణంగా అయ్యాయి
ఒకసారి నా సైకిల్ మీద వెళుతూ హాట్ డాగ్స్ అమ్మే బండిని గుద్దాను.
మేమిద్దరం కలిసి ఎన్నో అనుభూతులు పంచుకున్నాం, ఇప్పుడు దీన్ని వదిలేయడం నాకు తప్పుగా అనిపిస్తోంది.
నేను నిన్ను ఎప్పటికీ మర్చిపోను కోట్. ఇక అటువైపు తిరుగు.
-ఎలా ఉంది ఇప్పుడు? -ఇది నాకు సరిగ్గా నప్పుతుందో లేదో తెలియడం లేదు.
కొన్నాళ్ళు వేసుకుంటే నచ్చుతుంది.
గుడ్ బై, స్నేహితుడా.
నా పాత కోటుతో, నేను వేగంగా ఎలా కావాలంటే అలా పరిగెత్తే దాన్ని,
పరిగెత్తే సమయంలో రకరకాల శబ్దాలు వచ్చేవి.
ఈ కోటు ఎలాంటి చప్పుడూ చేయడం లేదు.
పైగా కాలర్ పైకి ఎత్తినపుడు జాక్ లండన్ లాగా ఫీలవుతున్నాను,
అతనో గొప్ప రచయిత, ఆయన పుస్తకాలను చదవండి...
…ముఖ్యంగా ఉత్తర ధృవం గురించి రాసిన పుస్తకంలో బోలెడన్ని సాహసాలున్నాయి.
నేను గనుక ఆ బోటు కెప్టెన్ తో హార్న్ మోగించగలిగితే,
అప్పుడు ఈ కోటు నిజంగా నాకోసమే చేయబడిందని నమ్ముతాను.
స్కూలుకు చేరేసరికి నాకు కోటు మీద ఇష్టం పెరుగుతూ వచ్చింది
ఒక మంచి పాట, ఒక మంచి పుస్తకం లేదంటే నాకిష్టమైన వైట్ బ్రెడ్
టమాటో శాండ్విచ్ మీద ఇష్టం పెరిగినట్లు.
అయితే, ఎప్పటిలాగే,
మేరియన్ హాతోర్న్ అంతా నాశనం చేసింది.
దయచేసి నీ కోటు స్మితర్స్ ఆఫ్ లండన్ బ్రాండ్ కి కాదని చెప్పు.
"స్మితర్స్ ఆఫ్ లండన్."
స్మితర్స్ ఆఫ్ లండన్
నువ్వు దాన్ని తీసేయాలి. వెంటనే.
నువ్వే ఇంకొక కోటు వేసుకోవచ్చు కదా? నీ దగ్గర ఇప్పటికే బోలెడన్ని ఉన్నాయి కదా?
నాకున్నది ఈ కోటు ఒక్కటే.
ఓ, హ్యారియట్, నేను నీకు సాయం చేస్తున్నాను.
నువ్వది వేసుకుంటే, నువ్వు కాపీ కొట్టే దానివని అందరూ అనుకుంటారు.
నీ దగ్గర ఇలాంటి కోటే ఉందని తెలీకుండా నేను కాపీ కొట్టే దాన్ని ఎలా అవుతాను?
అయితే, ఇది నేను వేసుకునే కోటు లాంటిదని నీకు తెలుసు అన్నమాట.
నేనంటే నీకు ఇష్టం లేనట్లు నటిస్తావు గానీ, హ్యారియట్,
కానీ నీ రహస్యమేంటో నాకు బాగా తెలుసు.
నువ్వు నాలా ఉండాలని అనుకుంటావు.
నేను ఈ కోటు ఎందుకు కొన్నానంటే ఇది పూర్తిగా, ఖచ్చితంగా, అన్నిటికంటే ముఖ్యంగా...
నా స్టైల్.
నా స్టైల్!
ఓ. అవునా, అంత ఖచ్చితంగా తెలిస్తే, మనం ఓటింగ్ పెట్టుకుంటే సరిపోదా?
-ఓటింగా? -ఆ కోటు నీకు నప్పుతుందా లేక నాకు నప్పుతుందా?
క్లాసు నిర్ణయానికి ఈ విషయాన్ని వదిలేస్తే?
గెలిచిన వాళ్ళే కోటు వేసుకుంటారు.
నేనో వింత ఐడియా చెప్పనా: మనిద్దరం కోటు వేసుకుందాం.
నాలా ఉండొచ్చనా?
నేను అలా...
అసలు నువ్వే నాలా ఉండాలని అనుకోవడం లేదని ఏంటి గ్యారంటీ?
అదే నిజం. ఖచ్చితంగా అదే అనుకుంటున్నావు!
కాపీ కొట్టేది నువ్వే.
కోటు గురించి ఓటింగా? అందుకు ఎందుకు ఒప్పుకున్నావు?
నన్ను ఏం చేయమంటావు?
నేను తనను కాపీ కొడుతున్నానని మేరియన్ పదేపదే అంటోంది.
నేను గెలిచే అవకాశం ఉంది.
కానీ నువ్వు మేరియన్ ని ఏ విషయంలోనూ ఓడించలేదు.
ఆ విషయం నాకు తెలుసు.
ఒకటి చెప్పనా? చివరికి అది పాపులారిటీ కోసం జరిగే పోటీలాగే అవుతుంది.
అవును, మేరియన్ కి.
కానీ నేను ఒక విషయం నిరూపించాలని అనుకుంటున్నాను, అదేమంటే నేను కాపీ కొట్టే ఒకే ఒక వ్యక్తి
హ్యారియట్ ఎం. వెల్ష్.
ఔ! పోండి. పాడు పక్షులు.
హ్యారియట్, కోటు ఓటింగ్ దగ్గర పడుతుంది కనుక,
నువ్వు తనని కాపీ కొడతావని మేరియన్ హాతోర్న్ అన్న దానికి నీ స్పందన ఏంటి?
ఏమన్నావ్?
అవతలి వాళ్ళని పడేయడానికి కాపీ కొట్టడమే మంచి మార్గం.
కానీ హ్యారియట్ విషయంలో,
తను నాలా ఉండడం మానుకుని తనలా ఉండడం
మొదలుపెడితే నేను చాలా సంతోషిస్తాను.
ఏవైనా ప్రశ్నలున్నాయా?
సారీ.
అదే చూస్తున్నాం. మమ్మల్ని క్షమించు.
మేరియన్, నీ కోటు నీకు తగినదని ఎందుకు అనుకుంటున్నావో చెబుతావా?
ఇంకా చెప్పాలంటావా?
అయితే నీ కోటు నీకు తగినదని నన్ను అడగమంటావా?
ఎందుకంటే నా నోట్ బుక్ కోసం ఇందులో ఒక సీక్రెట్ పాకెట్ ఉంది కాబట్టి ఇది నాకు తగినది.
అంతేకాదు, ఇందులో లోతుగా ఉండే సైడ్ పాకెట్స్ కూడా ఉన్నాయి,
వీధిలో దొరికే వస్తువుల్ని దాచిపెట్టడానికి బాగా పనికొస్తాయి.
అవి నా కోటులో ఉండే పాకెట్ మ్యూజియం లాంటివి.
నా దగ్గర ఒక్క కోటే ఉంది, మేరియన్, ఎందుకంటే అదొక్కటే నా స్టైల్ కి సరిగ్గా సరిపోయింది.
నీ దగ్గర ఎన్ని కోట్లున్నాయి?
ఒకటి.
-ఒకటా? -మిగతావాటిని నేను వదిలించుకున్నాను.
ఈ కోటు స్మితర్స్ ఆఫ్ లండన్, హ్యారియట్.
స్మితర్స్ ఆఫ్ లండన్
నా కోట్ల అన్వేషణ ముగిసింది.
-అబ్బో, బాగుంది. -అవును, నాకు తెలుసు.
"నా కోట్ల అన్వేషణ ముగిసింది."
తన దగ్గర కనీసం వంద కోట్లైనా ఉంటాయి.
నువ్వు సరిగానే చెప్పావు. మనకి ప్రూఫ్ కావాలి.
హాయ్, హ్యారియట్. పింకీ ఓటు, నా ఓటు నీకేనని చెప్పాలనుకుంటున్నాం.
మమ్మల్ని ఎందుకూ పనికిరాని వాళ్ళ కింద జమకట్టే మేరియన్ అంటే విసిగిపోయాం.
అది మన తప్పు కాదు.
అది పూర్తిగా మన నియంత్రణలో లేని విషయం.
మీ ఓట్లు నాకు ఇస్తున్నందుకు థాంక్స్, ఫ్రెండ్స్.
-హ్యారియట్, హ్యారియట్! -మిగిలిన వారికి కూడా చెప్పండి.
హాయ్, ఫ్రెండ్స్.
నేను మన ఆరో తరగతిని రెండు భాగాలుగా విభజించాను
అప్పుడే మనకు ఎన్ని ఓట్లు పడతాయో తేలిగ్గా తెలుస్తుంది.
మేరియన్ కు ముఖ్యంగా రెండు రకాల వాళ్ళు ఓట్లు వేస్తారని స్పోర్ట్ చెప్పాడు.
మేరియన్ హాతోర్న్ ని అనుకరించేవారు.
అదీ, నిజానికి నేను మేరియన్ లా ఉండాలని అనుకోవడం లేదు.
తను తనలా ఉంటుంది, నేను నాలా ఉంటాను...
సరే, నేను మేరియన్ లా ఉండాలని అనుకుంటున్నాను.
నేను కూడా మేరియన్ లాగా ఉండాలని అనుకుంటున్నాను.
మరో గ్రూపు మేరియన్ హాతోర్న్ ని చూసి భయపడే రకం.
నాకు తనంటే భయం, కాకపోతే మరీ వీళ్లంత ఎక్కువగా అయితే భయపడనులే.
ఇక్కడున్న వాళ్ళు నీకు ఓటువేసే అవకాశం ఉన్నవారు.
కొత్తగా వచ్చి ఇక్కడ జరిగే విషయాలేమీ తెలియని విద్యార్థి ఒకమ్మాయి.
సారీ, ఏం జరుగుతోంది?
ఇంకా కోటుపై ఓటింగ్ పెట్టడం ఒక పిచ్చి విషయమని
ఈ గొడవని పట్టించుకోని కొంతమంది.
కోటంటే కోటు. చలిని ఆపుతుంది, వేసుకుంటే వెచ్చగా ఉంటుంది. అంతే.
చివరగా, ఓటు వేస్తే మాకు పోయేదేమీ లేదనుకునే వాళ్లు.
ఒప్పుకోక తప్పదు.
బెత్ ఎల్లెన్ సంగతేంటి?
తను ఎప్పుడూ దిగాలుగా ఉంటుంది.
-తను మనకే మద్దతు ఇస్తుందని నా నమ్మకం. -అవునా, అలా అయితే బాగుంటుంది.
మేరియన్ దగ్గర నిజంగా ఎన్ని కోట్లు ఉన్నాయో తనకు తెలుసే ఉంటుంది.
తను ఎప్పుడూ మేరియన్, రేచెల్ తోనే తిరుగుతూ ఉంటుంది.
జిమ్ క్లాసులో మాత్రం కాదు.
నాకు తాళ్ళు ఎక్కడం ఇష్టముండదు, కానీ ఆ బెల్ మోగించడం ఇష్టం.
కొంచెం తమాషాగా ఉంటుంది గానీ, నాకూ ఇష్టమే.
ఏమైనా ఈ కోటు ఓటింగ్ అంత తమాషాగా మాత్రం కాదు, అవునా?
బెత్ ఎల్లెన్, నాకు నీ సాయం కావాలి.
నా వల్ల కాదు.
ఏం చేస్తున్నావు నువ్వు?
మేరియన్ దగ్గర ఎన్ని కోట్లున్నాయి?
వెల్ష్! తాడు పైకి ఒక్కొక్కరే ఎక్కాలి!
ఇప్పుడే వచ్చేస్తాను!
తన దగ్గర ఒక్కటే ఉందని చెబుతోంది, కానీ అది అబద్ధమని నాకు తెలుసు!
నేను చెప్పలేను. నేనే చెప్పానని తనకి తెలిసిపోతుంది.
నువ్వు ఏమీ చెప్పనక్కరలేదు. నేను ఒక నెంబర్ చెబుతాను.
తన దగ్గర అంతకంటే ఎక్కువ ఉంటే, గంట మోగించు.
తన దగ్గర పది కోట్ల కంటే ఎక్కువ ఉన్నాయా?
ఇరవై కోట్ల కంటే ఎక్కువ ఉన్నాయా?
వెల్ష్!
సరే!
థాంక్స్, బెత్ ఎల్లెన్. నిజంగా.
తాడు ఒరుసుకుంది.
ఇది చాలా పెద్ద విషయం, బిల్. మేరియన్ నిజం చెప్పడం లేదు.
నాకు అందిన సమాచారం ప్రకారం తన దగ్గర కనీసం ఇరవై కోట్లున్నాయి.
నన్ను క్షమించు, హ్యారియట్. నేనొక విలేఖరిని.
రోప్ బెల్ మోగించడం కాకుండా నాకు సరైన రుజువు కావాలి.
బిల్ కిల్రోయ్ రుజువు అడిగాడంటే, అందుకు ఒకే ఒక మార్గం ఉంది.
కానీ అంత రిస్క్ తీసుకోవాల్సిన అవసరం ఉందా?
మేరియన్ నన్ను పట్టుకుంటే, నేను తనపై నిఘా పెట్టానని ఖచ్చితంగా మా అమ్మానాన్నలకి చెబుతుంది.
రాపుంజల్ కథలో లాగా నన్ను బయటికి రాకుండా ఎక్కడో బంధించేస్తారు.
కానీ దాన్ని పట్టించుకోవాల్సిన పనిలేదు.
నీ స్టైలుకు ఖచ్చితంగా సరిపోయే కోటు దొరికినపుడు,
నాకు నేనే ఆత్మశోధన చేసుకోవాలి,
"ఇదే పరిస్థితిలో జాక్ లండన్ ఉంటే ఏం చేస్తాడు?"
నీడలా నిశ్శబ్దంగా పని కానిస్తాడు.
అదిగో అక్కడుంది.
ఇంకాస్త మంచి యాంగిల్ కావాలి.
దాదాపు దొరికినట్లే.
ఇంకొంచెం ముందుకి.
నా మిషన్ లో ఘోరంగా ఓడిపోయాను.
కానీ మేరియన్ భయపెట్టే చూపులు చూశాక
తను పింకీ వైట్ హెడ్ తో, వంకాయ రంగు సాక్స్ వేసుకున్న పిల్లాడితో
ఎంత ఘోరంగా ప్రవర్తించి ఉంటుందో అర్థమయింది.
అప్పుడే నాకు అనిపించింది, అసలీ కోటు గురించి ఓటింగ్ కేవలం నా గురించేనా?
పడుకోనే సమయమైంది, హ్యారియట్.
నేను కొన్ని ముఖ్యమైన విషయాలు ఆలోచిస్తున్నాను.
ఆ విషయాల్ని మంచం మీద కూర్చుని, ఖరీదైన కొత్త కోటు వేసుకుని ఆలోచించాల్సిన అవసరం లేదు...
…చిరిగిపోయిందా.
హ్యారియట్, నువ్వు ఈ కోటుని పాడుచేయవని మీ అమ్మానాన్నకి నేను మాటిచ్చాను.
ఇది చినుగు కాదు, ఇదో కథ.
కథా?
మేరియన్ హాతోర్న్ చేత పీడించబడుతున్న పింకీ, ఇంకా వంకాయ రంగు సాక్స్ వేసుకున్న
పిల్లాడి లాంటి వాళ్ళకోసం నేను ఈ ప్రపంచాన్ని రక్షించే కథ ఇది.
ఇది నేను ఖచ్చితంగా చేసి తీరాలి.
కథ ఎలా ముగుస్తుందో చెప్పు.
తప్పుకుండా. అవునుకదా, కోట్?
గ్రెగొరీ స్కూల్ విద్యార్థులకు హ్యాపీ ట్యూస్ డే.
ఉదయం ప్రకటనలు చేయాల్సిన సమయమైంది. ఈ రోజు వాతావరణం చలిగా ఉండబోతోంది,
మధ్యాహ్నం మంచు కురిసే అవకాశం ఉంది,
ఈ రోజు వేడి వేడి భోజనంలో...
ఆగు, అది ఎటు పోయింది?
ఆ, అవును. బన్ తో పాటు చికెన్ కీమా.
ఈ రోజు మనకు స్పూర్తినందించే కొటేషన్ ఎ.ఎ. మిల్నే రాసిన కథల్లోని క్రిస్టోఫర్ రాబిన్ చెప్పారు...
అదేంటంటే, "నువ్వు అనుకొనే దానికంటే నీకు ఎంతో ధైర్యం ఉంటుంది...
స్వాగతం
…కనిపించే దానికంటే నీకెంతో బలం ఉంటుంది
ఊహించే దానికంటే నీకెంతో తెలివి... ఉంటుంది."
నువ్వు ఇక్కడికి రాకూడదు.
ఇది అత్యవసరం.
హలో, గ్రెగొరీ స్కూల్. నాపేరు హ్యారియట్ ఎం. వెల్ష్.
ఆరో తరగతి చదివే నేను మీకోసం ఒక ప్రకటన చేయబోతున్నాను.
రేపు మీరు వేయబోయే ఓటు కేవలం కోటు నేను వేసుకోవాలా లేక మేరియన్ వేసుకోవాలా అనే విషయం గురించి మాత్రమే కాదు.
అది స్వేచ్ఛ గురించి కూడా.
మనల్ని ఎప్పుడూ పనికిరాని వాళ్ళలా చూసే మేరియన్ నుండి స్వేచ్ఛ.
మనతో మర్యాదగా మెలగాలని మనందరం కలిసి తనకి తెలియజెప్పడానికి అవకాశం ఇది.
స్వేచ్ఛ!
ఈ పీ-కోట్ నాది. అయితే ఇది మీది కూడా.
ఇందులో మనందరం కలిసే ఉన్నాం, ఒకే విషయం కోసం ఇది చేయబోతున్నాం:
స్వేచ్ఛ.
హ్యారియట్, నువ్వు అలా చెప్పడం ఎంతో బాగుంది...
నేను నిశ్శబ్దంగా ఉండను!
సరే, నిశ్శబ్దంగానే ఉంటాను. సారీ.
-నువ్వు నన్ను విముక్తురాలిని చేశావు. -ఏంటి?
నాకు తనంటే భయం పోయింది. నేను ఆ విషయాన్ని బిగ్గరగా చెబుతాను.
మేరియన్ మంచి అమ్మాయి కాదు!
ఎందుకంటే తను మా అన్న ఫిలిప్ ని ఇష్టపడుతోంది.
తను సెయింట్ ఆల్బన్స్ లో ఏడో తరగతి చదువుతున్నాడు. తను అతని గురించి అడుగుతూ నన్ను విసిగిస్తూ ఉంటుంది.
"తనకి గర్ల్ ఫ్రెండ్ ఉందా? తన పుట్టినరోజు ఎప్పుడు? నేను ఇంటికి రావొచ్చా?"
తను నన్ను వాడుకుంటోంది.
స్వేచ్ఛ!
ఇదే కావాల్సింది. కావాల్సిందే జరుగుతోంది.
హాయ్, హ్యారియట్. హాయ్ కేరీ.
నేను ఇప్పుడే ఓట్లు లెక్కబెడుతున్నాను. రేపు మనం గెలిచే అవకాశం బాగా ఉంది.
కావాలంటే చూడు.
అద్భుతం.
జేనీ, నువ్విది చూసి తీరాలి.
ఎందుకు? అంతా అయిపోయింది.
లేదు, మనం గెలవబోతున్నాం. చూడు.
నాకు ఇప్పుడే ఇది అందింది.
మేరియన్స్ పార్టీ
స్కూల్ అయిపోయాక ఆరో తరగతి మొత్తానికీ కోటు
ఓటింగ్ పార్టీ ఇచ్చేది ఎవరో చెప్పు?
తను అందరికీ లంచం ఇస్తోంది. ఇది పనిచేయదు.
"మీరే సొంతగా బనానా స్ప్లిట్ తయారు చేసుకోండి" అని రాసుంది.
నా ఓటర్లకు ఇదంతా లంచమని తెలుసు.
అన్ లిమిటెడ్ టాపింగ్స్ వేసుకునే అవకాశం.
మా అన్నయ్యని పిలవమని మేరియన్ నన్ను అడుగుతుంది. నాకు తెలుసు.
అప్పుడు నేను, "లేదు, హ్యారియట్ నాకు స్వేచ్ఛ అందించింది" అంటాను.
లేదు. కేరీ, నువ్వు వెళ్లి తీరాలి.
ఫిలిప్ ని కూడా ఖచ్చితంగా తీసుకెళ్ళు.
నేను తనని నా సీక్రెట్ ఆయుధంగా మార్చుకుంటాను.
తను ఖచ్చితంగా వస్తాడు.
హలో, పిల్లలూ.
హలో, మిసెస్ హాతోర్న్.
రండి, రండి. మీ కోట్లు నాకివ్వండి.
ఎక్కడికి తీసుకువెళతారు?
హ్యారియట్ ఎం. వెల్ష్. నువ్వు ఇక్కడికి వస్తావని ఊహించలేదు.
అన్ లిమిటెడ్ టాపింగ్స్ ఇస్తుంటే రాకుండా ఎలా ఉంటాను.
లేదు, ఎవరూ ఉండలేరు.
హాయ్, హ్యారియట్.
ఓహ్, ఓరి దేవుడా. తను వచ్చేశాడు.
హాయ్, ఫిలిప్.
అతన్ని ఇక్కడికి తీసుకొచ్చి మంచిపని చేశావు.
నా స్నాక్స్ లో సగం ఇస్తానని చెప్పాను.
నేను లోపలికి వెళుతున్నాను.
ఐస్ క్రీం బార్ చూపిస్తాను పద.
జాక్ పాట్ దొరికింది.
రుజువు కావాలా, బిల్ కిల్రోయ్? నీకు కావాల్సిన రుజువు నేనిస్తాను.
నీకు సంగీతం చాలా ఇష్టమని కేరీ చెప్పింది,
అందుకే నా కొత్త మ్యూజిక్ సిస్టం చూపించాలని అనుకున్నాను.
ఆల్ సిటీ టాలెంట్ షోలో గెలిచినందుకు నాకు ఇది ఇచ్చారు.
నువ్వు చాలా గెల్చుకున్నావే.
స్విమ్మింగ్, ఆర్చరీ, జిమ్నాస్టిక్స్.
స్పెల్లింగ్?
"ఒనోమానోపియా" అనే పదం వల్ల గెలిచాను.
నేను చెప్పగలను. ఒ-ఎన్-ఒ-ఎం-ఎ-టి-పి...
లేదు, నేను... ఆగు, ఈ-ఐ...
ఆ క్షణంలో,
వాస్తవం నన్ను నిలువెల్లా తాకింది.
నేను మేరియన్ ని ఏ విషయంలోనూ ఓడించలేను,
ఎప్పటికీ కూడా.
కొంతమంది పుట్టుకతోనే పర్ఫెక్ట్ గా పుడతారు.
కొందరు పిరికివారుగా, బీరువా వెనక దాక్కుని చెత్త కోట్లని
ఫోటో తీయడానికి ప్రయత్నిస్తూ బతుకుతారు.
హా?
ఫిలిప్, ఎం
ఫిలిప్ కి మేరియన్ రాసిన లవ్ లెటర్.
పార్టీ నుండి వచ్చేటపుడు నేను పొరబాటున మేరియన్ కోటు వేసుకుని వచ్చినట్లున్నాను.
తెలిసి చేసిన పొరబాటు కాదు
కానీ ఈ పొరబాటు చరిత్ర గతినే మార్చేయగలదు.
నేను రహస్యంగా తనతో సమావేశం కావాల్సి వచ్చింది.
హాయ్.
సారీ. అన్నీ గుట్టగా ఉన్నాయి. పొరబాటున నీ కోటు తీసుకున్నాను.
దీని కోసమే చూస్తున్నావా?
అది వెనక్కి ఇచ్చేయ్.
ఆ పని చేయొచ్చు.
లేదంటే దీన్ని ఎవరికైనా చూపించొచ్చు, ఏమో తెలీదు,
ఫిలిప్ కి చూపించనా?
లేదు, వద్దు, ప్లీజ్. నువ్వు ఏం చేయమంటే అది చేస్తాను.
నేను కోటు ఓటింగ్ పోటీ నుండి తప్పుకుంటాను. నువ్వే గెలిచావు.
బనానా స్ప్లిట్ పార్టీ ఇవ్వాలని నువ్వు చెత్త ఐడియా వేసినందుకు
దీన్ని ఖచ్చితంగా స్కూల్ పేపర్లో పబ్లిష్ చేయాలి.
కానీ నేను నీలాంటి దాన్ని కాదు.
ఈ రోజు జరగబోయే కోటు ఓటింగ్ లో నీకు గుడ్ లక్.
నిజంగా? కానీ నేను ఏమనుకున్నానంటే...
నేను నిజంగా గెలవాలని అనుకుంటున్నాను.
చివరికి, కోటు ఓట్లు దరిదాపుల్లో కూడా లేవు.
ఆ అన్ లిమిటెడ్ టాపింగ్స్ పార్టీ నా ప్రణాళికలను తలక్రిందులు చేసింది.
కానీ ఇప్పటికీ కొన్ని చిన్న విజయాలు దక్కాయి.
హ్యారియట్
స్వేచ్ఛ!
స్వేచ్ఛ.
డెలి ఓపెన్
హే, ఆగు.
ఏంటి?
నిన్ను కాపీ కొడతావని అన్నందుకు నన్ను క్షమించు.
నీలాంటి వాళ్ళు ఎవరూ లేరు, హ్యారియట్ ఎం. వెల్ష్,
బహుశా నీలాంటి వాళ్ళు ఎవరూ ఉండరు కూడా.
థాంక్స్.
కానీ ఏదో ఒకరోజు నిన్ను ఓడించే వాళ్ళు ఎవరో ఒకరు రాకపోరు,
అది నేనే కావాలని అనుకుంటున్నాను.
అలాగే అనుకో.
నేను ఏమి ఆలోచిస్తున్నానంటే,
మనిద్దరం కోటు వేసుకోవడం మానాల్సిన అవసరం నాకు ఏమీ కనిపించట్లేదు.
అలా చేస్తే స్మితర్స్ ఆఫ్ లండన్ ఏమీ అనుకోరులే.
స్మితర్స్ ఆఫ్ లండన్
నిజంగా?
ఒక్క క్షణం నాకు ఏదో కొత్త యుగం మొదలవుతోందా అనిపించింది.
"హ్యారియట్, మేరియన్ స్నేహితులు కాబోవడం లేదు.
కానీ కొన్ని కారణాల వల్ల కలిసిమెలిసి ఉండే" యుగం.
కానీ తర్వాతి రోజు నేను స్కూలుకు వెళ్ళే సరికి
మేరియన్ ఎప్పటి మేరియన్ లాగే ఉండడం చూసి నా మనసు కొంచెం కుదుటపడింది.
నీ పీ-కోట్ ఎక్కడ?
అది నాకు తగింది కాదు. ఈ కోటులా ఉండదు.
ఇది పారిస్ నుండి వచ్చింది. చాలా బాగుంది కదూ?
నీ కోటు నీకు తగినట్లుగా ఉంది. ఆ విషయం స్పష్టంగా తెలుస్తోంది.
చినిగిపోయింది, మురిగ్గా ఉంది, ఒక బటన్ ఊడిపోయింది.
మొత్తానికి చెత్తగా ఉంది.
నా కోటు చెత్తగా లేదు. దానికో కథ ఉంది.
అది నన్ను తీసుకెళ్లబోయే కొత్త ప్రదేశాలకు ఎప్పుడు వెళతానా అని,
నేను రాయబోయే కొత్త కథలు ఎప్పుడు రాస్తానా అని ఆత్రుతగా ఉంది.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నా చుట్టపక్కల అందరికీ మంచి చేయాలని ప్రయత్నిస్తాను
నేను అందంగా నవ్వుతాను
నిజం మాత్రమే చెప్పాలని తపిస్తాను
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
సబ్ టైటిల్స్ అనువదించింది: రాధ